**Den Reynolds** (*ing.* Daniel Coulter Reynolds; 14 iyul 1987, Las-Veqas, Nevada) — amerikalı müğənni, bəstəkar, musiqiçi, multiinstrumentalist və musiqi prodüseri, eləcə də aktyordur. Imagine Dragons rok qrupunun vokalçısı və qurucusu.

Erkən illəri
------------

O,14 iyul 1987-ci ildə Nevada ştatında anadan olub. Altı yaşında artıq fortepianoda və başqa musiqi alətlərində ifa etməyi bacarırdı. Reynolds böyük istedada malik idi, lakin gələcəkdə musiqiçi olmaq haqqında düşünmürdü. Tələbəlik illərində o, dostları - Endryu Tolman və Brittani Tolmanla birlikdə musiqi qrupu yaratdı. Vaxt keçdikcə oğlanların hobbisi daha da böyüdü və qrupa yeni üzvlər qoşuldu: Wayne Sermon, Ben McKee və Daniel Platzman .

Karyera
-------

### Imagine Dragons (2008)

Den Reynolds zərb alətləri, akustik gitara, piano və saksafonda ifa edən vokalçıdır.

İmagine Dragons qrupu yarandıqdan sonra 2011-ci ilin noyabrında Interscope Records ilə müqavilə bağladılar və prodüser Alex Da Kid ilə işləməyə başladılar. 2014-cü ildə qrup Grammy Mükafatınına layiq görüldü.

### Egyptian (2010)

2010-cu ildə Den Reynolds Amerika rok qrupunun solisti Aja Volkman ilə tanış oldu. Onlar birlikdə Egyptian albomunda yer alan 4 treki (Fade, Colorblind, I'll wait for you, On Our Own) yazdılar.

### Night Visions (2012)

2012-ci ildə Imagine Dragons ilk studiya albomunu - Night Visions-u buraxdı və bu qrup üçün bir irəliləyiş oldu: Radioaktiv ( YouTube -da 1.227.486.857 video baxışı), Demons (YouTube-da 802.433.363 video baxışı), On Top Of The World ( YouTube-da 272,728,145 klip baxışı), İt's Time (478.040.128 YouTube video baxışı).

### Smoke + Mirrors (2015)

İlk albomunun buraxılmasından üç il sonra Imagine Dragons ikinci studiya albomu olan Smoke + Mirrors-u buraxdı.

Albom debüt albomunun uğurunu təkrarlamasa da, eyni zamanda uğurlu albom hesab edildi.

### Sucker For Pain (2016)

Bu mahnı Suicide Squad filmi üçün yazılmış və Imagine Dragons (Dan Reynolds), Wiz Khalifa, Lil Wayne, Logic, X Ambassadors, Ty Dolla $ign tərəfindən ifa edilmişdir *.*

Sucker For Pain 2023-cü ilin mart ayına kimi YouTube platformasında 790,928,586 baxışa sahibdir.

### Evolve (2017)

Üçüncü studiya albomu olan Evolve Imagine Dragons -un yaradıcılığının yeni qolu idi - qrupdan heç kimin gözləmədiyi tamamilə yeni nəfəs hesab olunur.

### Origins (2018)

Evolve-un buraxılışından cəmi bir il sonra yeni rekordun buraxılması pərəstişkarları şoka saldı. Dördüncü studiya albomu 9 noyabr 2018-ci ildə çıxdı.

### Mercury - Act 1 (2021)

Albom 3 sentyabr 2021-ci ildə KIDinaKORNER/Interscope Records vasitəsilə buraxıldı. Albomun icraçı prodüseri Rik Rubin idi.

### Mercury - Act 2 (2022)

2022-ci ilin aprelində Imagine Dragons beşinci albomunun "ikinci hissəsinin" tezliklə buraxılacağını elan etdi. İyunun 14-də Merkuri - Akt 2-nin iyulun 1-də çıxacağı elan edildi.

Denin dini və sosial baxışları
------------------------------

Den "İsa Məsihin Son Gün Əzizlər Kilsəsi" ( Mormonizm ) Mormon ailəsində böyüyüb. Gəncliyində Reynolds Mormon missiyasında 2 il xidmət edərək insanlara kömək etmişdir. Onun dini cəmiyyətində LGBT-yə qarşı münasibət mübahisəli olsa da Den özü LGBT hərəkatını fəal şəkildə dəstəkləyir, xeyriyyə konsertlərində iştirak edir və əlində göy qurşağı bayrağı ilə çıxış edir. Onun təşəbbüsü ilə insanların özlərini qəbul etmələrinə kömək edən fondlar üçün vəsait toplamaq məqsədi daşıyan illik LOVELOUD festivalı təsis edilib. 2021-ci ildə isə Reynolds uşaqlıq evini LGBTQ+ gənclər təşkilatı olan Encircle-a bağışladı.

Den Reynolds müxtəlif cinsi oriyentasiyaları tam qəbul edir və dəstəkləyir və bunda səhv və ya günah heç nə görmür.

Bir çox pərəstişkarları belə açıq tolerantlığı qəribə hesab edirdilər və hətta Denın biseksual olduğunu etiraf edə biləcəyini fərz etməyə başlamışdılar. Əslində, yaradıcılığının köməyi ilə müğənni cəmiyyətdə bərabərlik ideyasını çatdırmağa çalışıb. Hər hansı bir oriyentasiyaya sahib olan insanlara hörmət etmək lazım olduğunu qeyd edib. Denin özünün LGBT icmasından olmasını əsas verən heç bir etiraf və ya sübut yoxdur, yeri gəlmişkən, 10 il evli olduğu gözəl arvadı və boşanmalarına səbəb olan digər qadın olmuşdur, onun evliliyindən dörd övladı var!

Xeyriyyə
--------

2013-cü ildə musiqi qrupu tərəfindən Tayler Robinson Fondu (xərçənglə mübarizə apararaq dünyasını dəyişən pərəstişkarının şərəfinə) yaradıldı. Fond xeyriyyə məqsədi ilə yaradılaraq onkoloji xəstəliyi olan uşaqlara kömək edir.

Şəxsi həyatı
------------

5 mart 2011-ci ildə Aja Volkmanla evləndi, onların üç qızı - Errou İv (18 avqust 2012-ci il təvəllüdlü) və əkizləri KoKo Rey və Cia Ceyms (30 mart 2017-ci il təvəllüdlü) və bir oğlu var: Valentin (1 oktyabr 2019-cu il təvəllüdlü). 26 aprel 2018-ci ildə Reynolds yeddi illik evliliyindən sonra Volkmanla boşandıqlarını açıqladı. Lakin Den və Aja 4 noyabr 2018-ci ildə qırmızı xalçada birlikdə görünüblər. 6 noyabr 2018-ci ildə onlar yenidən bir araya gəldiklərini açıqladılar. Eyni zamanda, Reynolds yazda münasibətlərin kəsilməsinə baxmayaraq, cütlüyün heç bir sənədə imza atmadığını və beləliklə, evliliklərini davam etdirdiklərini söylədi. 19 aprel 2023-cü ildə isə Den həyat yoldaşı ilə rəsmi olaraq artıq birlikdə olmadığını açıqladı. Boşanmanın təşəbbüskarı on illik evlilikdən sonra sənədləri boşanmaya təqdim edən Denin həyat yoldaşı olmuşdur. O, bunu Denin xəyanət etməsi ilə əsaslandırmışdı. Denin Minka Kelli ilə görüntüləri buna əsas verməyə imkan verir.

İstinadlar
----------



1. ↑  *Dan Reynolds, Dan Reynolds.* "Imagine Dragons' Dan Reynolds on Why He's Helping LGBTQ Youth". Rolling Stone (ingilis). 2018-06-25. 2021-08-02 tarixində arxivləşdirilib. İstifadə tarixi: 2021-08-02.
2. ↑  "Dan Reynolds". 24smi.org. 2023-05-04 tarixində arxivləşdirilib. İstifadə tarixi: 2023.09.04.
3. ↑  "Imagine Dragons поддержали ЛГБТ-сообщество". POPCAKE (rus). 2018-04-01. 2022-09-22 tarixində arxivləşdirilib. İstifadə tarixi: 2023-09-04.
4. ↑  "Pediatric Cancer | Tyler Robinson Cancer Story". Tyler Robinson Foundation (ingilis). 2023-08-31 tarixində arxivləşdirilib. İstifadə tarixi: 2023-09-04.
5. ↑  "Is Dan Reynolds Of Imagine Dragons Gay? – Sdlgbtn" (ingilis). 2023-01-23. İstifadə tarixi: 2023-09-04.[*ölü keçid*]